b'\n_START_ARTICLE_\nBongas\n_START_PARAGRAPH_\nBongas \xe2\x80\x93 tam tikra vandens pypki\xc5\xb3 r\xc5\xab\xc5\xa1is, kuri daugiausia naudojama kanapi\xc5\xb3, kanapi\xc5\xb3 ir tabako mi\xc5\xa1inio ar kit\xc5\xb3 r\xc5\xabkal\xc5\xb3 r\xc5\xabkymui._NEWLINE_Bongas yra tradicinis Azijos r\xc5\xabkymo prietaisas. Kil\xc4\x99s i\xc5\xa1 Tailando ir Indonezijos, ta\xc4\x8diau naudotas ir Naujojoje Gvin\xc4\x97joje bei Filipinuose, kur tradici\xc5\xa1kai gamintas i\xc5\xa1 bambuko. Pavadinimas kil\xc4\x99s i\xc5\xa1 taj\xc5\xb3 kalbos._NEWLINE_Pana\xc5\xa1iai, kaip ir kaljane, \xc4\x8dia d\xc5\xabmai prie\xc5\xa1 patekdami \xc4\xaf burn\xc4\x85 pereina per vanden\xc4\xaf. Bongas da\xc5\xbeniausiai gaminamas i\xc5\xa1 stiklo ar keramikos. Nuo kaljano labiausiai skiriasi tuo, kad yra ma\xc5\xbeesnis ir neturi atskiros \xc5\xbearnel\xc4\x97s; r\xc5\xabkymui skirtas vamzdelis yra jo paties dalis._NEWLINE_Vietoje vandens r\xc5\xabkant bong\xc4\x85 naudojami ir kiti skys\xc4\x8diai, tarp j\xc5\xb3 \xe2\x80\x93 alkoholiniai g\xc4\x97rimai ar arbata.'